**R O M Â N I A Proiect**

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÎRGU MUREŞ**

 **VICEPRIMAR H O T Ă R Â R E A nr. \_\_\_\_\_\_ Av. Papuc Sergiu Vasile**

 **din \_\_\_\_\_\_\_\_\_\_\_\_\_\_\_\_\_\_\_\_\_ 2018**

**privind mandatarea reprezentantului A.G.A., dl. Bakos Levente să aprobe documentele referitoare la subiectele de pe ordinea de zi a şedinţelor ordinare şi extraordinare ale Adunării Generale a Acţionarilor SC Compania Aquaserv SA, din data de 15.05.2018**

*Consiliul local municipal Tîrgu Mureş, întrunit în şedinţă ordinară de lucru,*

Văzând Expunerea de motive nr. 22022/2831/12.04.2018 privind mandatarea reprezentantului A.G.A. - dl.Bakos Levente, să aprobe documentele referitoare la subiectele de pe ordinea de zi ale şedinţelor ordinare şi extraordinare ale Adunării Generale a Acţionarilor din data de 15.05.2018, prezentată de Administraţia domeniului public, precum şi avizul favorabil al comisiilor de specialitate,

În temeiul art. 36 alin. (1) (2), art. 45 alin. (1) şi art. 115 alin. (1) lit. “b” din Legea nr. 215/2001 privind administraţia publică locală, republicată,

**H o t ă r ă ş t e :**

**Art. 1. (1)** Se mandatează reprezentantul A.G.A. al Municipiului Tîrgu Mureş, dl. Bakos Levente, pentru aprobarea documentelor referitoare la punctele de pe ordinea de zi a şedinţei **ordinare** a Adunării Generale a Acţionarilor a S.C. COMPANIA AQUASERV S.A. din data de 15 mai 2018, ora 12.00, înscris în conformitate cu convocatorul nr. 206.808/II/a din 11.04.2018, care face parte integrantă din prezenta hotărâre.

**(2)** În situaţia în care la data sus stabilită nu vor fi îndeplinite condiţiile legale pentru ţinerea şedinţei, aceasta va avea loc în data de 29 mai 2018, de la aceeaşi oră, mandatul urmând să rămână neschimbat, conform prevederilor de la alin. (1).

**Art.2.**  **(1)** Se mandatează reprezentantul A.G.A. al Municipiului Tîrgu Mureş, dl. Bakos Levente, pentru aprobarea documentelor referitoare la punctele de pe ordinea de zi a şedinţei **extraordinare** a Adunării Generale a Acţionarilor a S.C. COMPANIA AQUASERV S.A. din data de 15 mai 2018, ora 13.00, înscris în conformitate cu convocatorul nr. 206.809/II/A/a din 11.04.2018, care face parte integrantă din prezenta hotărâre.

**(2)** În situaţia în care la data sus stabilită nu vor fi îndeplinite condiţiile legale pentru ţinerea şedinţei, aceasta va avea loc în data de 29 mai 2018, de la aceeaşi oră, mandatul urmând să rămână neschimbat, conform prevederilor de la alin. (1).

**Art.3.** Cu aducerea la îndeplinire a prevederilor prezentei hotârări se însărcinează Executivul Municipiului Tg. Mureş, şi reprezentantul AGA al Municipiului Tîrgu-Mureş în S.C. COMPANIA AQUASERV S.A.

**Art.4.** În conformitate cu prevederile art.19 alin.1 lit.e din Legea nr. 340/2004, republicată, privind Instituţia Prefectului şi art. 3 alin.1 din Legea nr. 554/2004, privind contenciosul administrativ, prezenta hotărâre se înaintează Prefectului Judeţului Mureş pentru exercitarea controlului de legalitate.

**P.Secretarul Municipiului Tîrgu Mureş**

 **Director executiv D.J.C.A.A.P.L.**

 **Cătană Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

R O M Â N I A

**(nu produce efecte juridice)\***

# JUDEŢUL MUREŞ VICEPRIMARMUNICIPIUL TÎRGU MUREŞ av.Papuc Sergiu Vasile

**aDMINISTRAŢIA domeniului public**

**Nr. ……………... din ………………………..**

## EXPUNERE DE MOTIVE

**privind mandatarea reprezentantului A.G.A., dl. Bakos Levente să aprobe documentele referitoare la subiectele de pe ordinea de zi a şedinţelor ordinare şi extraordinare ale Adunării Generale a Acţionarilor SC Compania Aquaserv SA, din data de 15.05.2018**

Consiliul de Administraţie al S.C. COMPANIA AQUASERV S.A., prin Convocatorul nr.206.808/II/A din 11.04.2018, a convocat şedinţa **ordinară** a Adunării Generale a Acţionarilor pe data de **15 mai** **2018**, **ora 12.00,** iar prinConvocatorul nr.206.809/II/A din 11.04.2018, a convocat şedinţa **extraordinară, de la ora 13.00,** cu convocare pentru a doua oara în data de **29 mai 2018**, de la aceeaşi oră. Urmează ca, acţionarul Municipiului Tg-Mureş, reprezentat prin Consiliul local Tg- Mureş, să-şi mandateze reprezentantul AGA, pentru a reprezenta interesele acestuia în şedinţa Adunării Generale a Acţionarilor.

**I. Ordinea de zi a şedinţei ordinare,** conform convocatorului este următoarea:

1. Aprobarea Raportului administratorilor SC Compania Aquaserv SA Tg.Mureş pentru exercitiul financiar al anului 2017

2. Aprobarea situaţiilor financiare ale exerciţiului încheiat la 31.12.2017, în baza propunerii Consiliului de administraţie

3. Aprobarea propunerii de repartizare a profitului pe anul 2017, în baza propunerii Consiliului de administraţie

4. Informare privind Raportul asupra activităţii de administrare pe semestrul II al anului 2017

5. Informare privind Raportul Comitetului de nominalizare si remunerare din cadrul Consiliului de administraţie al societăţii, cu privire la remuneraţiile şi alte avantaje acordate administratorilor şi directorilor în cursul anului 2017

***Referitor la punctele 1-2, de pe ordinea de zi*, *precizăm*:**

In conformitate cu Capitolul 7, pct. 489, alin (1) din Reglementările contabile privind situaţiile financiare anuale individuale şi situaţiile financiare anuale consolidate, aprobate prin OMFP 1802/2014, cu modificările ulterioare, Consiliul de administraţie elaborează pentru fiecare exerciţiu financiar un raport, denumit Raportul administratorilor, care cuprinde cel puţin o prezentare fidelă a dezvoltării şi performanţei activităţilor entităţii şi a poziţiei sale financiare.

Potrivit pct. 490 din aceleasi Reglementari, Raportul administratorilor se aprobă de Consiliul de administraţie şi se semnează în numele acestuia de preşedintele consiliului.

Având în vedere şi dispoziţiile art. 111 alin.2 lit.a şi d din Legea nr.31/1990, materialele de la punctele 1 şi 2 trebuie aprobate şi de către AGA societăţii.

Concluziile din Raportul administratorilor, se sintetizează, după cum urmează:

Bilantul contabil

* Imobilizarile corporale, care au ponderea cea mai mare in total imobilizari, au crescut cu

4,16 %, aceasta variatie este rezultatul investitiilor realizate in principal prin programul POS Mediu.

* Rata de rulare a debitorilor - Daca in anul 2016 acest indicator a fost situat la nivelul de 74 zile, in anul 2017 observam o scadere pana la 73 de zile. Avand in vedere ca productia unei luni se factureaza in luna urmatoare si clientii au, conform legii, o perioada de plata de 15 zile plus o perioada de gratie de 30 de zile, valoarea standard a acestui indicator se situeaza in jur de 45 zile. Fata de aceasta valoare standard de 45 zile clientii platesc in medie la 73 zile, deci cu o intarziere medie de 28 zile. Scaderea duratei medii de incasare a facturilor in 2017 fata de 2016 se datoreaza masurilor intreprinse in recuperarea creantelor.
* Datoriile totale scad in principal ca urmare a rambursarii creditelor bancare pe termen mediu şi lung către BERD si datorită scaderii datoriilor cu personalul şi a asigurărilor sociale, aferente lunii decembrie şi achitate în cursul lunii ianuarie.
* Mentinerea echilibrului financiar pe termen lung permite atragerea de noi surse de finantare straine sub forma imprumuturilor pe termen lung deoarece:
* securitatea financiara este asigurata pe termen lung, activele intreprinderii fiind acoperite in proportie de 88,16% din surse proprii si numai in proportie de 11,84% din surse imprumutate
* rata indatorarii se mentine la un nivel scazut, respectiv la 11,84% constatandu-se o scadere a gradului de indatorare fata de 2016.
* Capitalurile Proprii au crescut de la 59,6 milioane lei in 2016 la 64,3 milioane lei ca urmare a profitului reportat aferent exercitiului financiar al anului 2016 şi a creşterii rezervelor, coroborate cu scăderea profitului în anul 2017, cu 37,09 %. Capitalurile proprii de 64,3 milioane lei sunt mult superioare Capitalului social, care este de 7,57 milioane lei.
* Referitor la capitalul circulant in cursul anului 2017 afirmam urmatoarele:
* datoriile pe termen scurt pot fi achitate pe seama activelor circulante
* capitalul productiv este pozitiv si creste semnificativ fata de 2016, reflectand echilibru financiar pe termen scurt, cu conditia incasarii creantelor.

Contul de rezultate

 Profitul brut scade in 2017 fata de 2016, inregistrandu-se deci un profit in valoare de 13.330.081 lei, ca urmare a cresterii mai accelerate a cheltuielilor (veniturile totale cresc cu 3,34 % şi cheltuielile totale cresc cu 12,61 %).

 În cadrul cheltuielilor de exploatare, cresteri mai semnificative se inregistreaza la

- cheltuieli cu materii prime şi materiale consumabile de 18,88 % faţă de anul 2016 (piese de schimb, obiecte de inventar)

- cheltuielile privind prestatiile externe de 19,82 %, faţă de anul 2016 ( cheltuieli cu întreţinere şi reparaţii, cheltuieli de asigurare şi pază, cheltuieli cu redeventa, care cresc semnificativ datorită faptului că începând cu anul 2017 se rambursează două rate pe an, din împrumutul pentru POS Mediu)

- cheltuieli cu personalul

- alte cheltuieli de exploatare cresc cu 78,33 % (reprezintă lucrări referitor la Contracul de lucrări nr. 1816/MS-L&I-RB-08/13.12. 2013, având ca obiect Luduş&Iernut- Reabilitare/extindere sisteme de alimentare cu apă potabilă şi sisteme de canalizare, staţii de pompare apă potabilă, staţii de pompare ape uzate şi conducte de refulare, din cadrul proiectului POS Mediu, cu finanţare de la UE. Acestea reprezintă lucrări efectuate cu terţi în locul Antreprenorului, care nu şi-a îndeplinit obligaţiile în perioada de garanţie, valori care au fost refacturate către Antreprenor şi apar înregistrate şi la alte venituri de exploatare.)

Obiectiv si criterii de performanta

 Obiectivul, criteriile si indicatorii de performanta din contractele de mandat in anul 2017 au fost indeplinite in fiecare luna si cumulat de la inceputul anului.

***Referitor la punctul 3, de pe ordinea de zi*, *precizăm*:**

Potrivit O.G.nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, aprobată cu modificări prin Legea nr.769/2001, cu modificările şi completările ulterioare, se propune repartizarea profitului net al anului 2017, după cum urmează:

1.Profit net de repartizat al anului 2017………………………………..…………10.753.883,49 lei

2. Profit net rezultat din corecţii contabile aferente anilor anteriori……………….3.359.791,50 lei

 **Total profit net de repartizat……………………………………..…….14.113.674,99 lei,**

**din care:**

a) Rezerve legale………………………………………………………………….. 0,00 lei

b) Acoperirea pierderilor contabile provenite din corecţii contabile. …………… 0,00 lei

c) Dividende ........................................................................................................... 7.997.377,00 lei

d) Sursa proprie de finanţare .................................................................................. 6.116.297,99 lei

e) Număr acţiuni nominative …………………………………………………. 75.755,00 acţiuni

f) Dividend/acţiune …………………………………………………………. 105,5690 lei/acţiune

**Nota:**

Prin OUG nr.47/2012 privind modificarea şi completarea unor acte normative si reglementarea unor masuri fiscal-bugetare, printre altele se modifică şi art.1 alin.(3) OG nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, potrivit caruia, prin derogare de la prevederile art.67 alin.(2) din Legea nr.31/1990, SC Compania Aquaserv SA are obligatia sa vireze dividendele in termen de 60 de zile de la termenul prevazut de lege pentru depunerea situatiilor financiare anuale, respectiv pana la data de 30.07.2018.

***Referitor la punctele 4-5, de pe ordinea de zi*, *precizăm*:**

Având în vedere dispoziţiile art. 55, alin. (1) din OUG nr. 109 din 2011, inaintăm spre informarea Adunării Generale a Acţionarilor, Raportul asupra activităţii de administrare pe semestrul II al anului 2017, potrivit materialului anexat.

De asemenea în temeiul dispoziţiilor art. 55, alin. (2) şi (3) din OUG nr. 109 din 2011, inaintăm spre informarea Adunării Generale a Acţionarilor, Raportul Comitetului de nominalizare si remunerare din cadrul Consiliului de administraţie al societăţii, cu privire la remuneraţiile şi alte avantaje acordate administratorilor şi directorilor în cursul anului 2017, potrivit materialului anexat.

**II. Ordinea de zi a şedinţei extraordinare,** conform convocatorului este următoarea:

1.Aprobarea comasării Sucursalei Iernut la Sucursala Luduş a societăţii, precum şi desfiinţarea Sucursalei Iernut

2. Aprobarea modificării Actului constitutiv al SC Compania Aquaserv SA Tg. Mureş, ca urmare a desfiinţării Sucursalei Iernut

***Referitor la pct.1 , de pe ordinea de zi, precizăm:***

Prin Hotărârea Consiliului de administraţie nr.12 din 20.02.2018, s-a aprobat reorganizarea SC Compania Aquaserv SA Tg. Mureş şi modificarea Organigramei acesteia şi a Sucursalei Luduş, urmare a propunerii de comasare a Sucursalei Iernut la Sucursala Luduş.

Având în vedere această decizie a conducerii societăţii şi a aprobării Consiliului de administraţie, dat fiind faptul că, Sucursala Iernut apare în Actul constitutiv al societăţii la art. 3 alin.3 lit.b, - în temeiul art. 15 alin.4 lit.d din Actul constitutiv, propunem aprobarea desfiinţării Sucursalei Iernut a societăţii, ca urmare a comasării acesteia la Sucursala Luduş.

***Referitor la pct.2 , de pe ordinea de zi, precizăm:***

Prin referatul nr. 206.317/II/A/a/03.04.2018, s-a propus Consiliului de administraţie, aprobarea desfiinţării Sucursalei Iernut a societăţii.

Drept urmare, dat fiind faptul că, Sucursala Iernut apare în Actul constitutiv al societăţii la art. 3 alin.3 lit.b, - se impune modificarea acestuia, sens în care propunem:

* modificarea Actului constitutiv al societăţii din data de 03 august 2017, respectiv capitolul II, art. 3 alin.3 lit.b, să se elimine, respectiv:

*“b) Sucursala din orașul Iernut, denumită S.C. COMPANIA AQUASERV S.A.- Sucursala Iernut, cu sediul în orașul Iernut, str. Apei, nr. 1, jud. Mureș;”*

Prin urmare, propunem mandatarea reprezentantului AGA al Municipiului Tg- Mureş, dl. Bakos Levente, să voteze materialele prezentate în anexele prezentei, la şedinţele ordinare şi extraordinare a Adunării Generale a Acţionarilor a S.C. COMPANIA AQUASERV S.A. Tg. Mureş, din data de 15.05.2018, ora 12.00 (ordinară) şi ora 13.00 (extraordinară), iar in cazul in care la data stabilită, nu vor fi îndeplinite condiţiile legale pentru ţinerea şedinţelor adunării generale ordinare şi extraordinare ale acţionarilor, propunem mandatarea acestuia pentru data de 29 mai 2018, sedinta urmand a avea loc la aceeaşi oră, la sediul societăţii din Tg. Mureş, str. Kós Károly, nr.1.

 **Direcţia Administratia domeniului public SC Compania Aquaserv SA Director General, Director general,**

 **ing. Moldovan Florian ec. Sorin Lazăr**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, buget-finanţe şi administrarea domeniului public şi privat al municipiului.

Preşedinte Secretar

Csiki Zsolt Bratanovici Cristian

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 2. Comisia de organizare şi dezvoltare urbanistică, realizarea lucrărilor publice, protecţia mediului înconjurător, conservarea monumentelor istorice şi de arhitectură.

 Preşedinte Secretar

 Furó Judita Pui Sebastian Emil

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_

3. Comisia pentru servicii publice şi comerţ.

Preşedinte Secretar

 Bakos Levente Attila

 \_\_\_\_\_\_\_\_\_\_\_ \_\_\_\_\_\_\_\_\_\_\_\_\_

4. Comisia pentru activităţi ştiinţifice, învăţământ, sănătate, cultură, sport, agrement şi integrare europeană.

Preşedinte Secretar Szászgáspár Barnabás

 \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

5. Comisia pentru administraţie publică locală, protecţie socială, juridică, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

 Preşedinte Secretar

av. Papuc Sergiu Vasile jrs. Kovács Lajos Alpár

 \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_